CELEX: 31982D0457
Language: hr
Date: 1982-06-14 00:00:00
Title: 82/457/EEZ: Odluka Vijeća od 14. lipnja 1982. o prihvaćanju, u ime Zajednice, preporuke Vijeća za carinsku suradnju o carinskim zahtjevima glede komercijalnih faktura

02/Sv. 019
            
            
               HR
            
            
               Službeni list Europske unije
            
            
               8
            
         31982D0457
   
               L 204/27
            
            
               SLUŽBENI LIST EUROPSKE UNIJE
            
            
               14.06.1982.
            
         
      ODLUKA VIJEĆA
   
   od 14. lipnja 1982.
   o prihvaćanju, u ime Zajednice, preporuke Vijeća za carinsku suradnju o carinskim zahtjevima glede komercijalnih faktura
   (82/457/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir preporuku Komisije,
   budući da Zajednica može prihvatiti preporuku Vijeća za carinsku suradnju o carinskim zahtjevima glede komercijalnih faktura s trenutnim učinkom,
   ODLUČILO JE:
   Članak 1.
   Ovim se, u ime Zajednice i s trenutnim učinkom, prihvaća preporuka Vijeća za carinsku suradnju od 16. svibnja 1979. o carinskim zahtjevima glede komercijalnih faktura.
   Tekst navedene preporuke priložen je ovoj Odluci.
   Članak 2.
   Predsjednik Vijeća određuje osobu koja će biti ovlaštena obavijestiti Glavno tajništvo Vijeća za carinsku suradnju o prihvaćanju, od strane Zajednice i s trenutnim učinkom, preporuke iz članka 1.
   
      Sastavljeno u Luxembourgu 14. lipnja 1982.
      
         
            Za Vijeće
         
         
            Predsjednik
         
         P. de KEERSMAEKER
         
      
   
   PREPORUKA VIJEĆA ZA CARINSKU SURADNJU
   OD 16. SVIBNJA 1979.
   O CARINSKIM ZAHTJEVIMA GLEDE KOMERCIJALNIH FAKTURA
   VIJEĆE ZA CARINSKU SURADNJU,
   želeći olakšati međunarodnu trgovinu tako što će omogućiti trgovačkim krugovima da koriste moderne metode reprodukcije i prijenosa podataka,
   uzimajući u obzir, inter alia, napore uložene na međunarodnoj razini kako bi se omogućilo da se sve isprave koje su potrebne za međunarodne trgovinske transakcije izrađuju na jednom uređaju metodom jednokratne izrade,
   uzimajući u obzir preporuku u vezi s potpisima i ovjeravanjem koju je u ožujku 1979. donijela Radna skupina za pojednostavnjenje postupaka međunarodne trgovine Ekonomske komisije za Europu, kojom se posebno primjećuje da opće usvajanje mehaničkih ili elektroničkih metoda prijenosa podataka zahtijeva promjene sadašnje prakse u vezi s vlastoručnim potpisima,
   smatrajući da uvjeti potpisa na komercijalnoj fakturi za potrebe carinjenja ne pružaju carini nikakva posebna jamstva njezine točnosti,
   PREPORUČUJE DA DRŽAVE ČLANICE TREBAJU:
   
               1.
            
            
               prihvatiti komercijalne fakture koje se izrađuju bilo kakvim procesima, primjerice metodom jednokratne izrade, u slučajevima kad se zahtijeva predočenje komercijalne fakture u vezi s carinjenjem robe;
            
         
               2.
            
            
               suzdržavati se od zahtijevanja potpisa, za potrebe carinjenja, na komercijalnim fakturama koje se predočavaju kao potpora robne deklaracije,
            
         ZAHTIJEVA
   od država članica koje prihvate ovu preporuku da obavijeste glavnog tajnika o svom prihvaćanju, o datumu od kojeg će primjenjivati preporuku te o uvjetima njezine primjene. Glavni tajnik tu obavijest šalje carinskim upravama država članica.